റോഡരികില് മാലിന്യം: സൂപ്പര് മാര്ക്കറ്റിനെതിരേ നടപടി ചോറ്റാനിക്കര : റോഡരികില് പ്ലാസ്റ്റിക്ക് മാലിന്യങ്ങള് തള്ളിയ ചോറ്റാനിക്കരയിലെ സൂപ്പര്മാര്ക്കറ്റിനെതിരെ ഖരമാലിന്യ പരിപാലന ചട്ടപ്രകാരം നടപടിയെടുക്കുന്നതിന് ചോറ്റാനിക്കര ഗ്രാമപഞ്ചായത്ത് നോട്ടീസ് നല്കി. കോട്ടയത്തുപാറ ബൈപ്പാസ് റോഡിന് സമീപമാണ് നിരവധി ചാക്കുകളിലായി പ്ലാസ്റ്റിക്ക് കവറുകളും പഴകിയ പലവ്യഞ്ജന സാധനങ്ങളുമടങ്ങിയ മാലിന്യങ്ങള് നിക്ഷേപിച്ചത്. ഹരിത കര്മസേനാംഗങ്ങള് ചാക്കുകള് തുറന്ന് നടത്തിയ പരിശോധനയില് സൂപ്പര്മാര്ക്കറ്റിന്റെ സ്റ്റിക്കര് പതിച്ച കവറുകളും ബില്ലുകളും കണ്ടെത്തിയതിനെ തുടര്ന്ന് പഞ്ചായത്തധികൃതര്ക്ക് പരാതി നല്കുകയും അതിന്റെ അടിസ്ഥാനത്തില് ഗ്രാമപഞ്ചായത്ത് പ്രസിഡന്റ് എം.ആര്. രാജേഷ്, വാര്ഡ് മെമ്ബര് പ്രകാശന് ശ്രീധരന് എന്നിവരുടെ നേതൃത്വത്തില് മാലിന്യങ്ങള് തിരികെ സൂപ്പര്മാര്ക്കറ്റിലെത്തിച്ച് നടപടിയെടുക്കുകയായിരുന്നു.